laion/Wikipedia-Exotic huggingface dataset:
מנצ'סטר סיטי (כדורגל נשים)

מועדון הכדורגל מנצ'סטר סיטי נשים (באנגלית: Manchester City Women's Football Club), ובקיצור מנצ'סטר סיטי נשים, הוא מועדון כדורגל נשים אנגלי מהעיר מנצ'סטר, המשחק בסופר ליג - ליגת העל האנגלית. המועדון נוסד בשנת 1988 בשם מנצ'סטר סיטי ליידיס (באנגלית: Manchester City Ladies Football Club) כפעילות צדדית במועדון מנצ'סטר סיטי, והחל משנת 2012, במסגרת הסכם חדש, הפך למחלקת כדורגל הנשים הרשמית של המועדון. מנצ'סטר סיטי ליידיס, נוסד בשנת 1988 כמועדון נשים המסונף למועדון הגברים. למרות זאת, המועדון לא קיבל תמיכה ממועדון הגברים, נאבק במשך שנים על קיומו וסבל מקשיי תקציב ותנאים לאימון ומשחק. מאז הקמתה שיחקה הקבוצה בליגת המחוזות במסגרת המחוז הצפון מערבי. בשנת 2000 עלתה למחוז הצפוני בליגת המישנה. כשבוצעה המהפכה בליגת הנשים האנגלית והוקמה הסופר ליג בשנת 2010, הקבוצה לא זכתה להצטרף לליגה והמשיכה לשחק שלוש עונות בליגת המישנה. במסגרת הרחבת הליגה המקצוענית באנגליה ל-18 קבוצות בשתי ליגות קיבלה גם הקבוצה הזדמנות ואף קודמה ישר לליגה הבכירה. כנראה גם כיוון שבתקופה זו החלה לקבל את תמיכת מועדון הגברים מבחינה תקציבית וכן זכתה לשיתוף מלא במתקני המועדון ובשדרוג תנאי האימון. במסגרת הכניסה לליגה הבכירה שינתה הקבוצה את שמה למנצ'סטר סיטי נשים והחתימה מספר שחקניות מפתח מהטובות באנגליה בתקופה זו. ח'דיג'ה שאו היא מלכת הכיבושים עם 68 שערים (נכון למרץ 2024). מאז הצטרפה לסופר ליג הפכה הקבוצה לאחת החזקות והדומיננטיות שבה. היא זכתה באליפות בשנת 2016 ו-6 פעמים סיימה כסגנית האלופה. כמו כן זכתה שלוש פעמים בגביע וארבע פעמים בגביע הליגה. בעונת 2016/2017 העפילה לראשונה לליגת האלופות והצליחה להגיע חצי הגמר בו הפסידה לליון. זה היה הישג השיא של הקבוצה אותו שחזרה גם בעונה הבאה שגם בה הפסידה בחצי הגמר לליון. מאז העפילה לראשונה לליגת האלופות הקבוצה משחקת בה ברציפות. הסופר ליג האנגלית לנשים - (1): 2015/2016 גביע ה-FA לנשים - (3): 2016/2017, 2018/2019, 2019/2020 גביע הליגה - (3): 2014, 2016, 2018/2019, 2021/2022 מדיה וקבצים בנושא מנצ'סטר סיטי בוויקישיתוף אתר האינטרנט הרשמי של מנצ'סטר סיטי מנצ'סטר סיטי, ברשת החברתית פייסבוק מנצ'סטר סיטי, ברשת החברתית אקס (טוויטר) פרופיל, באתר Soccerway
מאזדה CX-4

מאזדה CX-4 (באנגלית: Mazda CX-4) היא קרוסאובר קופה בעלת חמש מקומות שמיועדת לסין, היא מיוצרת על ידי מאזדה משנת 2016 והוצגה בשנת 2016 בתערוכת הרכב הבינלאומית של בייג'ינג. ה-CX-4 כוללת מנוע בנזין I4 צילנדרים בנפח 2.0 ליטרים או 2.5 ליטרים בהספקים של 158 או 192 כוחות סוס. תיבת הילוכים אוטומטית בעלת שישה הילוכים. בשנת 2020 עברה ה-CX-4 מתיחת פנים הכוללת פגוש קדמי ואחורי בעיצוב שונה אך מערכת ההנעה נשארה כמו לפני מתיחת הפנים. לפני מתיחת הפנים אחרי מתיחת הפנים מדיה וקבצים בנושא מאזדה CX-4 בוויקישיתוף איתי שטיינברג, מאזדה CX-4 הוצג רשמית – ולא יגיע לישראל, באתר אוטו, ‏26 אפריל 2016 מאזדה CX-4 קופה החדש נחשף בתערוכת בייג'ין, באתר קארטיוב, ‏24 באפריל 2016
אדגר פ. ז'אקובס

אדגר פליקס פייר ז'אקובס (בצרפתית: Edgard Félix Pierre Jacobs;‏ 30 במרץ 1904 – 20 בפברואר 1987), הנודע בשם העט אדגר פ. ז'אקובס (Edgar P. Jacobs), היה קומיקסאי וצייר בלגי, שנחשב לאחד מהאבות המייסדים של הקומיקס הבלגי, בעיקר בזכות סדרת הקומיקס שלו בלייק ומורטימר ושיתוף הפעולה הפורה שלו עם הרז'ה. ז'אקובס נולד בבריסל, בלגיה ב-30 במרץ 1904. בצעירותו התעניין באמנות ובמוזיקה ועבד בעבודות מזדמנות באופרה. בשנת 1919 סיים את לימודיו, ופנה לקריירה מוזיקלית כזמר בריטון באופרה. בשנת 1929 זכה במדליה השנתית של ממשלת בלגיה על שירה קלאסית. הוא המשיך לעסוק בשירה באופרות בבריסל ובליל בשילוב עבודות איור קטנות, עד שבשנת 1940 נטש לחלוטין את תחום המוזיקה ופנה לעסוק בציור. הוא החל בציור איורים מסחריים, ואף אייר במגזין הקומיקס לילדים Bravo. במהלך מלחמת העולם השנייה, כאשר הקומיקס פלאש גורדון נאסר לפרסום בבלגיה על ידי שלטונות הכיבוש הגרמניים, התבקש ז'אקובס לצייר לקומיקס סוף חלופי. במקביל, הוא הפך לעוזרו וידידו הקרוב של הקומיקסאי הבלגי הרז'ה, ועזר לו באיור הקומיקס הסיגרים של פרעה. לאחר מכן סייע לו בצביעת הכוכב המסתורי, ובסידור וצביעה מחדש של הספרים טינטין בקונגו, טינטין באמריקה, שרביטו של אוטוקר והלוטוס הכחול. בהמשך גם השתתף בציור הספרים שבעת כדורי הבדולח ואסירי השמש. הרז'ה אזכר אותו בקריצות שונות לאורך הסדרה; כך למשל, בספר הסיגרים של פרעה מצויר ז'אקובס כאגיפטולוג חנוט בקבר פרעה, בשם "E.P. Jacobini". בנוסף מופיע ז'אקובס יחד עם הרז'ה בסצנת הסיום של הספר כרישי הים האדום. הרז'ה סיפר ש”השפעתו [של ז'אקובס] הייתה חשובה בהתקדמותי בתחום... תמיד נדהמתי מסף הדרישות הגבוה שקבע כלפי עצמו. אני הייתי פחות קפדן ממנו והתפלאתי מהסבלנות, מההקפדה שלו בעבודה.” בשנת 1946 החל ז'אקובס לפרסם את סדרת הקומיקס שלו, בלייק ומורטימר, במגזין טינטין. הסיפור הראשון שהתפרסם היה "סודו של דג החרב". בשנת 1947 ביקש ז'אקובס מהרז'ה לקבל קרדיט על חלקו ביצירת טינטין, אך הרז'ה סירב. מאז היחסים ביניהם התקררו, אך הסדרה של ז'אקובס המשיכה להתפרסם במגזין. בשנים הבאות המשיך לפרסם את פרקי הסדרה, שזכתה להצלחה רבה. בשנת 1973 זכה ז'אקובס בפרס פרי סן־מישל (אנ') ליצירת המדע הבדיוני הטובה ביותר, עבור החלק הראשון של ספרו "שלושת הנוסחאות של פרופסור סאטו". ב-20 בפברואר 1987 מת ז'אקובס, בגיל 83. לפני מותו כתב תרחיש לחלק השני של "שלושת הנוסחאות של פרופסור סאטו", אך לא הספיק לסיים אותו. בוב דה מור השלים את האלבום, שהתפרסם שלוש שנים לאחר מכן, בשנת 1990. מדיה וקבצים בנושא אדגר פ. ז'אקובס בוויקישיתוף אדגר פ. ז'אקובס, במסד הנתונים הקולנועיים IMDb (באנגלית) אדגר פ. ז'אקובס, באתר MusicBrainz (באנגלית) Edgar P. Jacobs, האתר הרשמי של בלייק ומורטימר (באנגלית) ראו "הסיגרים של פרעה" עמ' 8, תיבה ראשונה ערך זה הוא קצרמר בנושא אישים ובנושא בלגיה. אתם מוזמנים לתרום לוויקיפדיה ולהרחיב אותו.
פער מגדרי

פער מגדרי (באנגלית: Gender gap) הוא פער יחסי בין אנשים ממגדר שונה, והוא בא לידי ביטוי במגוון מגזרים בחברות רבות. קיימים הבדלים בין גברים ונשים כפי שהם באים לידי ביטוי בהישגים או עמדות חברתיות, פוליטיות, אינטלקטואליות, תרבותיות, מדעיות או כלכליות. דוגמאות לפער מגדרי כוללות, בין השאר: פערי שכר מגדריים – ההפרש הממוצע בין התגמול לגברים עובדים לבין התגמול לנשים עובדות, כאשר לגברים משלמים יותר מאשר נשים. פער מגדרי בחינוך (אנ') – אפליה מינית במערכת החינוך המשפיעה על גברים ונשים כאחד במהלך ואחרי חוויותיהם החינוכיות. פער מגדרי בהתאבדויות (אנ') – שיעורים שונים של התאבדויות שהושלמו והתנהגות אובדנית; נשים סובלות, לעיתים קרובות, ממחשבות אובדניות, ואילו גברים מתאבדים בתדירות גבוהה יותר. פער מגדרי בוויקיפדיה – העובדה שתורמים בוויקיפדיה הם בעיקר גברים, ישנם מעט יחסית ביוגרפיות שעוסקות בנשים, וקיים שיעור נמוך של נושאים שקהל היעד שלהם הוא נשים. בינאריה מגדרית "What is the gender gap (and why is it getting wider)?". World Economic Forum (באנגלית). ארכיון מ-2020-10-31. נבדק ב-2020-10-27. ערך זה הוא קצרמר בנושא פמיניזם. אתם מוזמנים לתרום לוויקיפדיה ולהרחיב אותו.
קילמר

קילמר (באנגלית: Kilmer) הוא שם משפחה. האם התכוונתם ל... ג'ויס קילמר (אנ') - סופר ומשורר אמריקאי דרק קילמר – פוליטיקאי אמריקאי ואל קילמר – שחקן קולנוע ותיאטרון, מדבב, מפיק מוזיקאי ואמן אמריקאי
Scandal

"Scandal" הוא שיר של להקת הרוק הבריטית קווין. הוא יצא כסינגל הרביעי באלבום The Miracle בשנת 1989 והגיע לשיא במקום ה-12 בהולנד, ולמקום ה-25 במצעד הבריטי. השיר, שנכתב על ידי גיטריסט הלהקה בריאן מיי, עוסק בתשומת הלב הלא רצויה שקיבלו מיי וסולן הלהקה פרדי מרקיורי מהעיתונות בסוף שנות השמונים, שכללה את גירושיו של מיי מאשתו הראשונה כריסי מולן ויחסיו עם השחקנית אניטה דובסון, וספקולציות גוברות בתקשורת בנוגע לבריאותו של פרדי מרקיורי. מרקיורי אובחן כחולה איידס באפריל 1987, אך הוא לא סיפר לתקשורת על מצבו עד יום לפני מותו ב-24 בנובמבר 1991. בקליפ של השיר מופיעה הלהקה על במה שתוכננה להיראות כמו עיתון. הוא צולם באולפני פיינווד בספטמבר 1989. מידע על היצירה "Scandal" באתר מיוזיק בריינז מידע על הסינגל "Scandal" באתר מיוזיק בריינז מידע על היצירה "Scandal" באתר Discogs סרטון השיר "Scandal" באתר יוטיוב
מאזדה MX-30

מאזדה MX-30 (באנגלית: Mazda MX-30) היא קרוסאובר חשמלית בעלת חמישה מקומות, שמיוצרת על ידי מאזדה משנת 2020. היא הוצגה בשנת 2019, והגיע לישראל ב-19 באוגוסט 2021. ה-MX-30 כוללת מנוע חשמלי המספק כ-141 כוחות סוס עם סוללת ליתיום-יון בעלת קיבולת של 35.5 קילוואט שעה המספקת טווח חשמלי של 200 קילומטרים. בשנת 2020 חשפה מאזדה גרסה היברידית, הכוללת מנוע בנזין בנפח 2.0 ליטרים המספק כ-156 כוחות סוס ב-6,000 סיבובים לדקה, המנוע נעזר במערכת מיקרו היברידית המספקת כ-6.9 כוחות סוס עם סוללת לתיום יון במתח 24 וואט. מאזדה MX-30 הגרסה ההיברידית מדיה וקבצים בנושא מאזדה MX-30 בוויקישיתוף אתר האינטרנט הרשמי של מאזדה MX-30 (באנגלית) מאזדה MX-30 נחשף - הרכב החשמלי הראשון של מאזדה, באתר קארטיוב, ‏23 באוקטובר 2019 מאזדה MX-30 2022 החדש בארץ – החל ב-200,000 שקלים - אוטו, באתר www.auto.co.il מאזדה חושפת: MX-30 היברידי קל, באתר קארטיוב, ‏08 באוקטובר 2020
ג'וני קנאק

ג'וני קנאק (באנגלית: Johnny Canuck) הוא גיבור סרטי קריקטורה וגיבור-על קנדי, שנוצר כקריקטורה פוליטית בשנת 1869 ומאוחר יותר הומצא מחדש, בעיקר כגיבור פעולה ממלחמת העולם השנייה בשנת 1942. הוונקובר קנאקס, קבוצת הוקי קרח מקצועית בליגת הוקי הבינלאומית (NHL), משתמשת כיום במוטיב חוטב העצים של ג'וני קנאק כאחד מסמלי הלוגו שלהם. ג'וני קנאק הוא חוטב עצים בדיוני וההאנשה המדינית והלאומית של קנדה. הוא הופיע לראשונה בסרטים מצוירים פוליטיים מוקדמים משנת 1869, שם הוצג כבן דוד צעיר יותר של הדוד סם האמריקאי וג'ון בול הבריטי לבוש כחוטב עצים, חקלאי, צייד, חוואי או חייל הוא אופיין כבריא ופשוט נפש ולעיתים קרובות תואר כמתנגד לבריונות של ג'ון בול או הדוד סם. הוא הופיע באופן קבוע בקריקטורות במשך 30 שנה לפני שירד בשימוש בתחילת המאה ה-20. הדמות צצה מחדש במהלך מלחמת העולם השנייה בגיליון פברואר 1942 של חוברת קומיקס מספר 1 של "מאפייני בל". הקריקטוריסט ליאו באקל יצר את הדמות כנער. בתחילה, לג'וני קנאק לא היו כוחות על. מעלליו המצוירים של ג'וני קאנוק סייעו לקנדה במאבק נגד הנאציזם. כמו קפטן אמריקה, הוא נפגש עם אדולף היטלר וכמעט סיים את המלחמה. השימוש בדמויות קריקטורה כאלה פחת בפופולריותן לאחר מלחמת העולם השנייה. עם זאת, בשנת 1975 צצה דמות קומיקס חדשה, בדמות קפטן קנאק. קפטן קנאק, שנוצר על ידי ריצ'רד קומלי (שהיה אז לא מודע לדמותו הקודמת של ג'וני קנאק), היה גיבור-על ולא רק גיבור, הוא לבש גרביונים אדומים-לבנים ונשא מסכת עלה מייפל אדום שהוטבע על מצחו. בשנת 1995 הוציא דואר קנדה סדרה של בולי דואר קנדיים שחגגו את גיבורי העל הקומיקסאיים של קנדה. ג'וני קנאק מתואר כשהופיע בספרי הקומיקס, לבוש במעיל טיסה, משקפי מגן, כיסויי ראש מעור ומגפיים. ג'וני קנאק קשור למסורת של גיבורים קנדים עמידים, כנים, בעלי מעמד. ספריו של טי. טימפטון בהוצאת מונסטון הקימו לתחייה את הדמות בקומיקס שנקרא במקור "ג'וני קנאק ושומרי הזוהר הצפוני" ואז חידש את כותרתו מחדש "המשמר הצפוני". הסופר פרסם שני גליונות בדצמבר 2010 ובמרץ 2011. באמצע המאה ה-20, הוונקובר קנאקס, קבוצת הוקי קרח מקצועית גדולה של ליגת ההוקי של חוף האוקיינוס השקט ואחר כך ליגת ההוקי המערבית, השתמשה בדמות חוטב העצים, ג'וני קנאק כלוגו שלהם. כאשר הקנאקס עברו לליגת ההוקי הלאומית בשנת 1970, הם הפסיקו השימוש בלוגו של ג'וני קנאק לטובת הלוגו "Stick-in-Rink". http://canucks.ice.nhl.com/club/page.htm?id=40019 https://archive.today/20060218025908/http://members.tripod.com/~MitchellBrown/cancom/stamps.html http://moonstonebooks.com/shop/category.aspx?catid=42
לידיה וסט

לידיה דורותי וסט (באנגלית: Lydia Dorothy West; נולדה ב-1993) היא שחקנית בריטית. היא ידועה מהופעותיה בסדרות הטלוויזיה "השנים" של BBC One, ו"החטא" של ערוץ 4. וסט נולדה ברובע איזלינגטון שבלונדון. אמה היא אחות, ואביה עובד בארגוני צדקה. יש לה אחות גדולה ממנה. בנעוריה למדה וסט בלט, סטפס, מחול ג'אז ומחול מודרני. היא הפסיקה לרקוד בשל פגיעה ברגל. אחרי שסיימה את התואר הראשון באוניברסיטה, עבדה וסט כעוזרת אישית ולמדה בחלק מזמנה בבית הספר למשחק Identity School of Acting. ב-2019, עם סיום הלימודים ב-IDSA, לוהקה וסט לסדרה "השנים" של ראסל טי דייוויס שהופקה על ידי BBC One ו-HBO. ב-2021 כיכבה בסדרה "החטא" של ערוץ 4, סדרה שנכתבה אף היא על ידי דייוויס. היא גילמה בסדרה את ג'יל בקסטר, המבוססת באופן חלקי על אחת מחברותיו של דייוויס. הוא כינה את הדמות "הלב של הסיפור". הופעתה בסדרה זכתה לשבחים בעיתון "i". עוד הופיעה וסט בתפקיד אורח בסדרה "דרקולה" של ערוץ BBC One. וסט הקליטה את הספר "הקוסם מארץ עוץ" לצדו של ג'ים ברודבנט עבור חברת Audible. לידיה וסט, ברשת החברתית אינסטגרם לידיה וסט, במסד הנתונים הקולנועיים IMDb (באנגלית) "Meet The Exuberant Young Stars Of Russell T Davies's New '80s-Set Drama, 'It's A Sin'". British Vogue (באנגלית בריטית). נבדק ב-2021-01-23. Lydia West (19 באפריל 2020). "My middle name is Dorothy and I got to play her in the Wizard of Oz for audible..." נבדק ב-24 בינואר 2021 – via Instagram. {{cite web}}: (עזרה) "Olly Alexander on 'It's A Sin': "There's not been a British Aids drama on this scale ever"". NME | Music, Film, TV, Gaming & Pop Culture News (באנגלית בריטית). 2021-01-21. נבדק ב-2021-01-28. Blair, Olivia (2021-01-22). "Lydia West On 'It's A Sin', Michaela Coel Knowing Her Name And The 'Sex And The City' Reboot". ELLE (באנגלית בריטית). נבדק ב-2021-01-23. "PREVIEW: Finding YOUR OWN Way Into Acting - With 'Years And Years' Actress Lydia West!" (באנגלית). Mukbtar, Amel (במאי 2020). "Vogue Darling: Lydia West". British Vogue. נבדק ב-24 בינואר 2021. {{cite web}}: (עזרה) Mclaren, Bonnie (21 בינואר 2020). "Meet Lydia West, One Of It's A Sin's Breakout Stars". Grazia. נבדק ב-2021-01-23. {{cite web}}: (עזרה)תחזוקה - ציטוט: url-status (link) Russell, Scarlett. "It's a Sin star Lydia West on the hit Channel 4 drama: 'It's a celebration of life'" (באנגלית). ISSN 0140-0460. נבדק ב-2021-02-05. "The ones to watch: meet the next generation of megastars". You. 14 בפברואר 2021. נבדק ב-14 בפברואר 2021. {{cite web}}: (עזרה) Knight, Lewis (2021-01-25). "It's A Sin's Lydia West talks with real-life Jill about AIDS activism in 1980s". mirror (באנגלית). נבדק ב-2021-01-28. Carr, Flora (12 בינואר 2021). "It's A Sin star Lydia West says her character is based on "inspiring" real-life person". Radio Times. נבדק ב-24 בינואר 2021. {{cite web}}: (עזרה) Lobb, Adrian (2021-01-22). "Seven reasons why It's A Sin is the most important drama of 2021". The Big Issue (באנגלית). נבדק ב-2021-01-23.{{cite web}}: תחזוקה - ציטוט: url-status (link) Myers, Justin (2021-01-14). "Russell T Davies' It's a Sin is a stark reminder that everything, yet nothing, has changed". i (באנגלית). נבדק ב-2021-01-23.{{cite web}}: תחזוקה - ציטוט: url-status (link) "The Wizard of Oz". Bafflegab. נבדק ב-24 בינואר 2021. {{cite web}}: (עזרה)
אברהם יורוביץ

הרב אברהם יורוביץ (ביידיש: יאָראָוויטש; כ"ח בניסן ה'תש"ח - א' בניסן ה'תשס"ג) הוא רב ומקובל ומייסד קהילת אהל מנחם ויטעבסק. נולד ברומניה לאהרן, סופר סת"ם שבוע לפני הקמת מדינת ישראל. אביו, פליט השואה, היגר ללונדון עם שלושת בניו. בבחרותו התקרב לרבי אברהם יצחק קאהן מתולדות אהרן (בביתו גדל מגיל 14, כאשר עלה לארץ בגפו), לרבי אשר פריינד ולרב עקיבא רבינוביץ (האדמו"ר מפוריסוב).. התחתן בירושלים עם בתו של משה שטרן, חסיד תולדות אהרן. מונה על ידי האדמו"ר לראש כולל לאברכים. זמן קצר לאחר מכן, קיבל מינוי של מו"צ בבד"ץ העדה החרדית בירושלים, בגיל 27 (הצעיר ביותר שנתמנה למשרה זו, נכון לשנת תשפ"ג). גיסו היה הרב אברהם משה קרויס, מו"ל ספרי רבי אהרן מסטרשלה. בשנת ה'תשנ"ז, בזמן הפיצול בחסידות תולדות אהרן, עזב את החסידות והקים בהשראת רבי אשר פריינד את בית מדרש "אהל מנחם ויטבסק" ברחוב עבודת ישראל, על שם רבי מנחם מנדל מוויטבסק. כמה משפחות שעזבו את חסידות תולדות אהרן בגלל הסכסוך הצטרפו לקהילתו החדשה. למד ולימד קבלה וחסידות בשיעורים בבית מדרשו. הגה רבות בספר פרי הארץ לרבי מנחם מנדל מוויטבסק ופעל להפצת הלימוד בו. סמוך לפטירתו התחיל לכתוב את הספר "דרכי השגה" אבל נפטר זמן קצר אחרי שהתחיל לכותבו ונותרו בידינו עמודים בודדים שהם בקושי הקדמה. תורותיו ומאמריו שדרש לפני תלמידיו הודפסו אחר פטירתו על ידי צאצאיו בספרים "עבודת אברהם" ו"ערבות נחל". בין שומעי לקחו היו הרב יצחק מאיר מורגנשטרן, הרב איתמר שוורץ (מחבר ספרי בלבבי משכן אבנה) והרב מתתיהו ספרין. יורוביץ עסק הרבה ברפואה מסורתית, ונהג להכין תמציות צמחי מרפא המכונות "טיפות הרב מירושלים". עסק בכתבי הרפואה של הרמב"ם ובכתבי קבלה רפואיים. נפטר בא' ניסן ה'תשס"ג. האדמו"ר מתולדות אהרן הספיד אותו אחרי מותו במילים "אחד היה אברהם". נטמן בחלקת חסידות תולדות אהרן בהר הזיתים. חמשה עשר ילדים נולדו לו מאשתו. בין בניו: הרב מאיר יהודה יורוביץ, משפיע רוחני, רב ביהמ"ד וויטעבסק בירושלים; הרב שאול, משפיע רוחני ומגיד שיעור בקבלה וחסידות. אחיו הקטן רבי יעקב מנדל יורוביץ הוא חבר בבד"ץ העדה החרדית ירושלים ומרבני חסידות תולדות אהרן. אודות הספר
ג'רום מיינסה

ג'רום דיו דון מיינסי (באנגלית: Jerome Dieu Donne Meyinsse; נולד ב-18 בדצמבר 1988) הוא כדורסלן אמריקאי, המשחק בעמדת הסנטר בעירוני נס ציונה. מיינסי נולד וגדל בבאטון רוז' שבלואיזיאנה. הוא למד ושיחק כדורסל בבית הספר התיכון מקינלי, כשבעונתו האחרונה הוא העמיד ממוצעים של 18.5 נקודות, 11 ריבאונדים, 5 חסימות ו-3 אסיסטים למשחק. מיינסה שימש כקפטן נבחרת התיכון ונבחר לחמישייה השנייה של המחוז. מיינסה שיחק בנבחרת המזרח במהלך משחק האולסטאר של כוכבי התיכון. לאחר התיכון, מיינסי החל לשחק באוניברסיטת וירג'יניה, כשב-89 משחקים בהם שיחק במכללה, הוא העמיד ממוצעים של 3.4 נקודות ו-2.5 ריבאונדים ב-12.7 דקות. מיינסי החל את הקריירה המקצוענית שלו בשנת 2010, ושיחק עם כמה מועדונים בארגנטינה וברזיל. בינואר 2013, שוחרר מיינסה מסנטרו חובנטוד סיוניסטה וחתם ברגטאס קוריינטס. הוא התחבר במהירות לקבוצה, ובמאי זכה עימה באליפות. ב-2013, חתם מיינסה בפלמנגו. בעקבות שליטתו בשפה הפורטוגזית וההסתגלות המהירה שלו לתרבות הברזילאית, מיינסה היה חביב האוהדים בפלמנגו. הוא זכה לכינוי "הגדול" על ידי האוהדים, והיה אחד משחקני הכדורסל הפופולריים ביותר בברזיל באותה תקופה. מיינסה חווה הצלחה בפלמנגו וזכה במספר תארים איתם. בשנת 2016, הצטרף מיינסה לסן לורנסו וזכה איתה בליגה הארגנטינאית. ב-2017, הוא חתם באתנאס דה קורדובה. ב-22 בנובמבר 2020, חתם בעירוני נס ציונה מהליגה הישראלית. בעונת 2020/21 זכה עם קבוצת נס ציונה בגביע היורופקאפ, לאחר שניצחו את סטאל אוסטרוב מפולין 74:82. הוא העמיד במדי הכתומים ממוצעים של 14.2 נקודות, 7.5 ריבאונדים ו-1.2 חסימות למשחק. משחק השיא שלו באותה עונה היה במשחק מס׳ 2 ברבע גמר הפלייאוף נגד הפועל חולון, כרשם 28 נקודות, 14 ריבאונדים ו-48 נקודות מדד - שיא מועדון בליגת העל - בניצחון נס ציונה על חולון בתוצאה 75:86. בעונת 2021/22 חתם במועדון סנדאי מהליגה היפנית השנייה. בעונת 2022/23 חזר לעירוני נס ציונה וחתם לעונה אחת במועדון. בעונה זו העמיד ממוצעים 14.0 נקודות, 6.3 ריבאונדים ן-1.4 חסימות למשחק - כשבקטגוריית החסימות היה מדורג במקום השני בליגת העל. לאחר סיום עונת 2022/23 האריך מיינסי את חוזהו לעונה אחת בעירוני נס ציונה. נכון לתאריך 29 בינואר 2024, מיינסי מדורג השישי בכל הזמנים במדי נס ציונה במשחקים, רביעי בנקודות, שלישי בריבאונדים ושני בחסימות. פרופיל, באתר Sports-Reference פרופיל, באתר eurobasket מתחזקת: ג'רום מיינסה סיכם בנס ציונה, באתר ערוץ הספורט, ‏19 בנובמבר 2020 משה ברדה, ‏היסטוריה: עירוני נס ציונה זכתה ביורופקאפ, באתר ONE‏, 25 באפריל 2021
מולדובה באירוויזיון 2021

מולדובה השתתפה באירוויזיון 2021 עם השיר "Sugar", שבוצע על ידי הזמרת המולדובית נטליה גורדיינקו. ב-29 בפברואר 2020, גורדיינקו זכתה בקדם המולדובי לאירוויזיון 2020, ונבחרה לייצג את ארצה בתחרות, עם השיר "Prison". ב-18 במרץ 2020, תחרות האירוויזיון לשנת 2020 בוטלה עקב מגפת הקורונה. זמן קצר לאחר ההודעה, רשות השידור המולדובית הכריזה כי גורדיינקו תייצג את מולדובה גם באירוויזיון 2021. ב-14 בפברואר 2021, נחשפה כותרת השיר, "Sugar". ב-17 בנובמבר 2020, הוכרז כי מולדובה תופיע במחצית הראשונה של חצי הגמר השני של התחרות. היא הוגרלה במקום ה-7 בסדר ההופעות, לפני איסלנד ואחרי פולין. ב-20 במאי 2021, גורדיינקו ביצעה את השיר בחצי הגמר השני של התחרות, והגיעה למקום השביעי עם 179 נקודות. ב-22 במאי, בגמר התחרות, הגיעה גורדיינקו למקום ה-13 עם 115 נקודות. שגיא בן נון‏, בעקבות התפשטות הקורונה: בוטל אירוויזיון 2020, באתר וואלה, 18 במרץ 2020 🇲🇩 Moldova: Natalia Gordienko's Eurovision Entry Titled "Sugar" Sweet as “Sugar”! Moldova’s Natalia Gordienko shares Eurovision 2021 song title and racy cover art Groot, Evert (17 בנובמבר 2020). "2020 Semi-Final line-up to stay for 2021". European Broadcasting Union (EBU). אורכב מ-המקור ב-18 בנובמבר 2020. נבדק ב-24 בדצמבר 2020. {{cite web}}: (עזרה) Semi-final 2: The 10 songs qualified for the Grand Final Eurovision 2021 Results: Voting & Points
סטפן יגודז'ינסקי

סטפן יגודז'ינסקי היה פעיל במחתרת הפולנית וחסיד אומות העולם שהציל משפחה יהודית בשואה. יגודז'ינסקי התגורר בסטארי קורצ'ין ליד קרקוב בפלישת גרמניה הנאצית לפולין. הוא היה פעיל במחתרת הפולנית והיה מבוקש על ידי הגסטפו. יגודז'ינסקי הוכר כחסיד אומות העולם על ידי יד ושם בירושלים בשנת 1986, על שהציל משפחה יהודית. בסוף שנת 1942, באמצעות קשרים עם המחתרת, יגודז'ינסקי בא לעזרת משפחתו של ד"ר ברוניסלב טננוורצל, שגורשו לגטו מייחוב ליד קרקוב. מוקדם יותר שלח טננוורצל את בנם בן ה-14 למנזר נזירים ציסטרציאנים בכפר הסמוך מוגילה. הילד לא אהב את השהות במנזר וברח. חבר פולני שלח אותו להתארח במקום עם סטפן יגודז'ינסקי, שניהם בשמות בדויים. יחד הם הפכו לפעילים במחתרת. עד מהרה זהותו היהודית של הנער נודעה ולכן, תחת איום חדש הם עברו לקרקוב, משם הודות לקשריו של יגודז'ינסקי עמנואל הוברח להונגריה. הוא חי שם עד לשחרור בתחילת 1945. בינתיים, סטפן יגודז'ינסקי סייע לאמו ולאחותו של טננוורצל וסיפק להם ניירות מזויפים עם בריחתם מגטו מייחוב. אבי המשפחה נרצח במחנה פלאשוב. בעשורים שלאחר מכן עמנואל טננוורצל נותר בקשר עם מושיעו בזמן המלחמה בעודו חי בארצות הברית. הודות למאמציו, ב-24 ביולי 1986 הכיר יד ושם בסטפן יגודז'ינסקי כחסיד אומות העולם. סטפן יגודז'ינסקי, באתר יד ושם (באנגלית) Yad Vashem, The Righteous Among the Nations, "Stefan Jagodzinski, Poland" Jewish Virtual Library, Stefan Jagodziński, Righteous among the Nations.
פיטר ווגה

פיטר ווגה (בנורווגית: Peter Waage;‏ 29 ביוני 1833 – 13 בינואר 1900) היה כימאי ופרופסור נורווגי. הוא היה פרופסור לכימיה באוניברסיטת קריסטיאניה. יחד עם גיסו קאטו מקסימיליאן גולדברג, הוא גילה ופיתח את חוק פעולת המסות בין השנים 1864–1879. ווגה גדל באי הידרה שבמערב אגדר, נורווגיה. הוא היה בנם של פדר פדרסן ווגה (1796–1872) ורגין לוביז ווטה (1802–1872). הוא למד כימיה ומינרולוגיה באוניברסיטת כריסטיאניה (כיום אוניברסיטת אוסלו) בהנהלת אדולף סטרקר. הוא זכה לתואר האקדמאי "Candidatus realium" (מעין תואר דוקטור בנורווגיה) בשנת 1859. לאחר מכן נסע לצרפת וגרמניה, שם למד במשך שנתיים כולל זמן בילוי עם רוברט בונזן בהיידלברג. בשנת 1861 הוסמך ווגה כפרופסור חבר ובשנת 1866 הוא מונה לפרופסור לכימיה באוניברסיטת כריסטיאניה. הוא נשאר פרופסור באוניברסיטה במשך 30 שנה. הוא היה גם יו"ר האגודה הפוליטכנית הנורווגית בין השנים 1868–1869, והיו"ר הראשון בסניף הנורווגי של ימק"א כשהוקם בשנת 1880. ווגה התחתן פעמיים. בשנת 1862 הוא התחתן עם ג'והנה כריסטיאן טנדברג רידרוולד (1838–1869), בתם של הנס רידרוולד (1795–1876) ואן מארי בול (1804–1870). לאחר מות אשתו הראשונה הוא התחתן בשנת 1870 עם מתילדה סופי גולדברג (1845–1907), אחותו של קאטו גולדברג. Waage, P.; C. M. Guldberg (1864). "Studies Concerning Affinity". Forhandlinger: Videnskabs - Selskabet I Christinia: 35. Abrash, Henry I.; Gulberg, C. M. (1986). "Studies Concerning Affinity". Journal of Chemical Education. 63 (12): 1044–1047. Bibcode:1986JChEd..63.1044W. doi:10.1021/ed063p1044.- English translation of Waage and Guldberg's 1864 paper (above) מדיה וקבצים בנושא פיטר ווגה בוויקישיתוף Asimov, Asimov's Biographical Encyclopedia of Science and Technology 2nd Revised edition "Peter Waage". University of Bergen. נבדק ב-1 בפברואר 2018. {{cite web}}: (עזרה) "Stud. med. Peter Waage". University of Oslo. נבדק ב-1 בפברואר 2018. {{cite web}}: (עזרה) Bjørn Pedersen (2017-09-14). "Peter Waage". Store norske leksikon. נבדק ב-1 בפברואר 2018. {{cite web}}: (עזרה) "Peter Waage & Cato Guldberg". Luminescent. נבדק ב-1 בפברואר 2018. {{cite web}}: (עזרה) Ove Kjølberg. "Peter Waage". Norsk biografisk leksikon. נבדק ב-1 בינואר 2017. {{cite web}}: (עזרה)
יוליה פמפיאק

יוליה פמפיאק (בפולנית: Julia Pępiak;‏ 21 בספטמבר 1890 – 17 במרץ 1971) הייתה אישה פולנייה שהצילה שתי נשים יהודיות והוכרה כחסידת אומות העולם. במהלך מלחמת העולם השנייה והכיבוש הגרמני בפולין, במשך שלוש שנים (משנת 1941) עד לשחרורה, הסתירה בבלז'ץ' שתי נשים יהודיות: סלומיה הלמן ובתה ברוניה. לאחר מלחמת העולם השנייה שתי הנשים עלו לארץ. ב-27 בדצמבר 1999 קיבלה יוליה פמפיאק את התואר חסידת אומות העולם שהוענק ביד ושם בירושלים. היא נקברה בבית העלמין ברודנו בוורשה. בנה זיגמונט פמפיאק הפך לכומר פרנציסקני ונקרא האב סבסטיאן. הספר "Righteous from Bełżec", מאת אנטוני מדז'סקי, מתאר את מעשה ההצלה בזמן השואה. לרגל הנסיבות מאת רוית ראופמן. כנרת זמורה דביר, 2019. מסת"ב: 978-965-566-891-9 (הספר בקטלוג ULI) מדיה וקבצים בנושא יוליה פמפיאק בוויקישיתוף יוליה פמפיאק, באתר יד ושם (באנגלית) על סיפור ההצלה באתר מידע בינלאומי "Righteous Among the Nations Honored by Yad Vashem by 1 January 2019 POLAND. Pepiak, Julia. 1999" (PDF). yadvashem.org. "Sprawiedliwi, czyli trzy historie z tysięcy. Przeczytaj fragment wyjątkowej książki Grzegorza Górnego!". wpolityce.pl. נבדק ב-2019-09-03. ""I forgot about the terror, the fear and the consequences". The Story of Julia Pępiak". sprawiedliwi.org.pl. "Sprawiedliwość po latach". niedziela.pl. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "יוליה פמפיאק".